CELEX: 32014R0756
Language: sk
Date: 2014-07-08
Title: Nariadenie Európskej centrálnej banky (EÚ) č. 756/2014 z  8. júla 2014 , ktorým sa mení nariadenie (EÚ) č. 1072/2013 (ECB/2013/34), ktoré sa týka štatistiky úrokových sadzieb uplatňovaných peňažnými finančnými inštitúciami (ECB/2014/30)

12.7.2014   
            
            
               SK
            
            
               Úradný vestník Európskej únie
            
            
               L 205/14
            
         NARIADENIE EURÓPSKEJ CENTRÁLNEJ BANKY (EÚ) č. 756/2014
   z 8. júla 2014,
   ktorým sa mení nariadenie (EÚ) č. 1072/2013 (ECB/2013/34), ktoré sa týka štatistiky úrokových sadzieb uplatňovaných peňažnými finančnými inštitúciami
   
      (ECB/2014/30)
   
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 5,
   so zreteľom na nariadenie Rady (ES) č. 2533/98 z 23. novembra 1998 o zbere štatistických informácií Európskou centrálnou bankou (1), a najmä na jeho článok 5 ods. 1 a článok 6 ods. 4,
   keďže:
   
               (1)
            
            
               Nariadenie Európskej centrálnej banky (EÚ) č. 1072/2013 (ECB/2013/34) (2) nadobudlo účinnosť 27. novembra 2013 a bude sa uplatňovať na vykazovanie údajov o úrokových sadzbách peňažných finančných inštitúcií od 1. januára 2015.
            
         
               (2)
            
            
               Podľa nariadenia (EÚ) č. 1072/2013 (ECB/2013/34) sa vyžaduje osobitné vykazovanie údajov týkajúcich sa objemov nových novoprerokovaných úverov a zároveň sa vyžaduje poskytovanie údajov o úrokových sadzbách uplatňovaných na novoprerokované úvery podľa časti 13 odseku 4 prílohy II k usmernenie ECB/2014/15 (3).
            
         
               (3)
            
            
               Je potrebné zosúladiť rozsah novoprerokovaných úverov podľa nariadena (EÚ) č. 1072/2013 (ECB/2013/34) s usmernením ECB/2014/15 a zabezpečiť tak, aby sa vhodným spôsobom zaznamenávalo nové prerokovanie úverov, ku ktorému dôjde v rámci vykazovacieho obdobia, počas ktorého bol úver poskytnutý, a aby sa presne vykazovali objemy nových novoprerokovaných úverov v prípadoch, ak úvery neboli ešte úplne vyčerpané, t. j. v prípadoch úverov poskytnutých po častiach,
            
         PRIJALA TOTO NARIADENIE:
   Článok 1
   Zmena
   V časti 2 oddiele VI prílohy I k nariadeniu (EÚ) č. 1072/2013 (ECB/2013/34) sa bod 22 nahrádza takto:
   
      
                  „22.
               
               
                  Pre osobitné vykazovanie objemov nových novoprerokovaných úverov pre domácnosti alebo nefinančné korporácie v rámci štatistiky úrokových sadzieb peňažných finančných inštitúcií novoprerokované úvery zahŕňajú všetky nové úvery, iné ako revolvingové úvery, prečerpania a pohľadávky z kreditnej karty, ktoré boli v čase nového prerokovania poskytnuté, ale ešte nesplatené.“
               
            
   Článok 2
   Záverečné ustanovenia
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
   
      Vo Frankfurte nad Mohanom 8. júla 2014
      
         
            Za Radu guvernérov ECB
         
         
            prezident ECB
         
         Mario DRAGHI
      
   
   
      (1)  Ú. v. ES L 318, 27.11.1998, s. 8.
   
      (2)  Nariadenie Európskej centrálnej banky (EÚ) č. 1072/2013 z 24. septembra 2013, ktoré sa týka štatistiky úrokových sadzieb uplatňovaných peňažnými finančnými inštitúciami (ECB/2013/34) (Ú. v. EÚ L 297, 7.11.2013, s. 51.
   
      (3)  Usmernenie ECB/2014/15 zo 4. apríla 2014 o menovej a finančnej štatistike (prijaté 4. apríla 2014 a dostupné na internetovej stránke ECB www.ecb.europa.eu). Zatiaľ neuverejnené v úradnom vestníku.